|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ**ΔΗΜΟΣ ΚΑΛΛΙΘΕΑΣ****ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ****ΑΝΑΠΛ. ΔΙΕΥΘΥΝΤΡΙΑ:** **ΠΟΛΥΞΕΝΗ ΠΑΡΙΔΟΥ**ΤΑΧ.Δ/ΝΣΗ: ΜΑΤΖΑΓΡΙΩΤΑΚΗ 76Τ.Κ.: 176 76Τηλ.: 213 20 70 415 E-ΜΑΙL: p.paridou@kallithea.gr | **Καλλιθέα, 13-10-2025****Αρ. Πρωτ.: 55638****ΠΡΟΣ****Τον κ. Πρόεδρο του** **Δημοτικού Συμβουλίου** |

# ΘΕΜΑ: Αναγνώριση της οφειλής του Δήμου και έγκριση καταβολής σε χρήμα των μέσων ατομικής προστασίας έτους 2024 που δεν χορηγήθηκαν σε 773 δικαιούχους εργαζόμενους του Δήμου Καλλιθέας συνολικής δαπάνης 242.214,15 ευρώ με ΦΠΑ.

# Παρακαλούμε όπως στα θέματα της ημερήσιας διάταξης του προσεχούς Δημοτικού Συμβουλίου του Δήμου μας συμπεριλάβετε το παραπάνω θέμα, που αναλυτικά έχει ως εξής:

# Σύμφωνα με τις διατάξεις του άρ.97 παρ. 1 και 3 του Ν. 4483/2017 (ΦΕΚ Α’ 107), το οποίο τροποποιήθηκε με το άρ.60 του Ν. 4735/2020 (ΦΕΚ Α’ 197), τα μέσα ατομικής προστασίας του δικαιούχου προσωπικού των ΟΤΑ που προβλέπονται στην υπ’ αρ. 43726/07.06.2019 ΚΥΑ, ΦΕΚ 2208/Β΄/8.6.2019 (όπως τροποποιήθηκε μερικώς με την υπ’ αριθ. 87669/9.12.2019 ΚΥΑ, ΦΕΚ 4584/Β΄/13.12.2019), που δεν χορηγούνται εντός του έτους, αποτιμώνται σε χρήμα, σύμφωνα με την τιμή διαγωνισμού που προκηρύχθηκε ή άλλου διαγωνισμού προγενέστερων ετών που είχε λάβει χώρα για την προμήθεια των ίδιων ειδών που αποδίδονται με τις εξής προϋποθέσεις:

# α. να αναγνωρίζεται η οφειλή προς τον εργαζόμενο από τον οικείο ΟΤΑ

# β. να υπάρχουν οι αντίστοιχοι κωδικοί και πιστώσεις στον προϋπολογισμό των ΟΤΑ των ετών καταβολής και

# γ. να μπορεί να πραγματοποιηθεί η καταβολή τους σε έως και τριάντα έξι (36) μηνιαίες δόσεις.

Οι δικαιούχοι, οι οφειλές, ο αριθμός των δόσεων, καθώς και κάθε άλλη συναφής λεπτομέρεια καθορίζονται με απόφαση του οικείου Συμβουλίου.

Οι εργαζόμενοι με συμβάσεις εργασίας ιδιωτικού δικαίου ορισμένου χρόνου, καθώς και οι συμβασιούχοι μίσθωσης έργου των ΟΤΑ α΄και β΄βαθμού και των νομικών προσώπων αυτών που απασχολούνται στις εργασίες που αναφέρονται στην με αριθμό 53361/11.10.2006 κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και Απασχόλησης και Κοινωνικής Προστασίας (ΦΕΚ 1503/Β΄), όπως ισχύει, δικαιούνται των αντίστοιχων ΜΑΠ, με τους όρους και τις προϋποθέσεις που αναφέρονται στην εν λόγω κοινή υπουργική απόφαση.

Σημείωση: Το υφιστάμενο νομοθετικό πλαίσιο για την παροχή των μέσων ατομικής προστασίας επικαιροποιήθηκε με την Κ.Υ.Α. 43726/2019 (ΦΕΚ Β’ 2208/8-6-2019), που είναι αυτή που ισχύει πλέον και η οποία αναφέρει αναλυτικά τα μέσα ατομικής προστασίας που δικαιούνται οι εργαζόμενοι ανάλογα με τους κλάδους-χώρους, τις ειδικότητες και τις εργασίες στις οποίες απασχολούνται.

 Επειδή με την παρ. 2 του άρ.60 του Ν. 4735/2020 (ΦΕΚ Α’ 197) καταργείται η παρ. 2 του άρ.97 του Ν. 4483/2017 (ΦΕΚ Α’ 107): «Από την έναρξη ισχύος του παρόντος δεν επιτρέπεται η αποτίμηση σε χρήμα των Μέσων Ατομικής Προστασίας (Μ.Α.Π.) και του γάλακτος που προβλέπονται στην κοινή υπουργική απόφαση της παρ. 1».

 Επειδή:

- με την υπ’αρ. πρωτ.13130/15-3-2024 Διακήρυξη (ΑΔΑΜ 24PPROC014426325 2024-03-15) προκηρύχθηκε ηλεκτρονικός ανοιχτός διαγωνισμός κάτω των ορίων για την «Προμήθεια Ειδών Ατομικής Προστασίας», συνολικού προϋπολογισμού 270.167,48 ευρώ (217.877,00 + 52.290,48 Φ.Π.Α. 24%),

- η διαγωνιστική διαδικασία απέβη άγονη σύμφωνα με το άρ.106 του Ν.4412/2016, λόγω της απόρριψης των 3 τεχνικών προσφορών που υποβλήθηκαν, και ο διαγωνισμός ματαιώθηκε [σχ. το υπ’αριθμ. 3/30-7-2025 Πρακτικό της Επιτροπής Διενέργειας Διαγωνισμού και Αξιολόγησης Προσφορών και η υπ’αριθμ.437/2025 (ΑΔΑ:90Ω5ΩΕΚ-4ΧΖ) απόφαση της Δ.Ε. του Δήμου που το ενέκρινε].

Επειδή με τα υπ’ αρ. πρωτ. έγγραφα: 1) 55007/10-10-2025 της Διεύθυνσης Περιβάλλοντος, 2) 55124/10-10-2025 της Διεύθυνσης Τεχνικών Υπηρεσιών, 3) 55005/10-10-2025 της Διεύθυνσης Δημοτικών Προσόδων, 4) 55139/10-10-2025 της Διεύθυνσης Διοικητικών Υπηρεσιών, 5) 55051/10-10-2025 της Διεύθυνσης Πολιτισμού, Παιδείας & Νέας Γενιάς, 6) 55079/10-10-2025 της Διεύθυνσης Κοινωνικής Πολιτικής, 7) 1708/10-10-2025 της Διεύθυνσης Υπηρεσιών Δόμησης, 8) 55035/10-10-2025 της Διεύθυνσης Άθλησης, 9) 54992/10-10-2025 της Διεύθυνσης Παιδικής Αγωγής και 10) 55013/10-10-2025 της Διεύθυνσης Προστασίας Παιδικής Ηλικίας & Οικογένειας, μας διαβιβάστηκαν ονομαστικές καταστάσεις δικαιούχων υπαλλήλων ανά κλάδο, στους οποίους δεν χορηγήθηκαν τα μέσα ατομικής προστασίας για το έτος 2024, με χρηματική αποτίμηση (πλέον ΦΠΑ 24%) των ειδών που δεν έλαβε ο καθένας, σύμφωνα με τις τιμές μονάδος ανά είδος του προκηρυχθέντος διαγωνισμού.

Επειδή, σύμφωνα με τις συνημμένες στο παρόν εισηγητικό ονομαστικές καταστάσεις συνολικού αριθμού δικαιούχων 773 ατόμων και τη διενεργηθείσα από τις Διευθύνσεις του Δήμου αποτίμηση σε χρήμα των οφειλομένων ειδών, η συνολική δαπάνη ανέρχεται στο ποσό των 242.214,15 ευρώ.

Επειδή υπήρχαν οι αντίστοιχοι κωδικοί και πιστώσεις στον προϋπολογισμό του Δήμου του έτους 2024 που αφορά την καταβολή, σύμφωνα με την υπ’αριθμ.πρωτ. 55602/13-10-2025 βεβαίωση της Διεύθυνσης Οικονομικών Υπηρεσιών.

Επειδή υπάρχουν οι αντίστοιχοι κωδικοί και πιστώσεις στον προϋπολογισμό του Δήμου έτους 2025, σύμφωνα με την ίδια βεβαίωση.

Επειδή σχετικά με τα παραπάνω υποβλήθηκε το υπ’αριθμ.πρωτ. 54873/9-10-2025 αίτημα του Συλλόγου Υπαλλήλων Δήμου Καλλιθέας προς το Δήμαρχο Καλλιθέας,

Κατόπιν των ανωτέρω παρακαλούμε να αποφασίσετε:

α. Την αναγνώριση της οφειλής του Δήμου και την έγκριση καταβολής σε χρήμα των μέσων ατομικής προστασίας που δεν χορηγήθηκαν για το έτος 2024, σε 773 δικαιούχους εργαζόμενους του Δήμου Καλλιθέας, οι οποίοι εμφαίνονται στις συνημμένες ονομαστικές καταστάσεις που απεστάλησαν από τις αρμόδιες υπηρεσίες, συνολικής δαπάνης 242.214,15 ευρώ, σύμφωνα με τις διατάξεις του άρ.97 του Ν. 4483/2017 (ΦΕΚ Α’ 107), όπως ισχύει μετά την τροποποίησή του με το άρ.60 του Ν. 4735/2020 (ΦΕΚ Α’ 197) και

β. Τον καθορισμό των τυχόν δόσεων που θα καταβληθεί η ανωτέρω οφειλή στους δικαιούχους εργαζόμενους.

Η δαπάνη θα βαρύνει τους Κ.Α. του προϋπολογισμού έτους 2025 του Δήμου, οι οποίοι εμφαίνονται αναλυτικά στην υπ’αριθμ.πρωτ. 55602/2025 βεβαίωση ύπαρξης πίστωσης της Διεύθυνσης Οικονομικών Υπηρεσιών, που μαζί με τις ονομαστικές καταστάσεις αποτελούν αναπόσπαστο μέρος του παρόντος εισηγητικού.

**Συνημμένα:**

1. Ονομαστικές καταστάσεις υπηρεσιών του Δήμου.
2. Η με αριθ. πρωτ. 55602/13-10-2025 βεβαίωση της Ο.Υ.

|  |  |
| --- | --- |
|  **Εσωτερική Διανομή:** - Γρ. Δημάρχου - Γρ. Γεν. Γραμματέα - Αντιδήμαρχο κ. Ευτυχιάδου- Δ/νση Ο.Υ.- Δ/νση Δ.Υ.- Τμ. Μισθοδοσίας- Τμ. Ανθρώπινου Δυναμικού  | **Η ΑΝΤΙΔΗΜΑΡΧΟΣ** **ΕΥΤΥΧΙΑΔΟΥ ΙΩΑΝΝΑ** |